CELEX: 62017TN0284
Language: hu
Date: 2017-05-12 00:00:00
Title: T-284/17. sz. ügy: 2017. május 12-én benyújtott kereset – Le Pen kontra Parlament

17.7.2017   
            
            
               HU
            
            
               Az Európai Unió Hivatalos Lapja
            
            
               C 231/36
            
         2017. május 12-én benyújtott kereset – Le Pen kontra Parlament
   (T-284/17. sz. ügy)
   (2017/C 231/45)
   Az eljárás nyelve: francia
   
      Felek
   
   
      Felperes: Marion Le Pen (Saint-Cloud, Franciaország) (képviselő: M. Ceccaldi ügyvéd)
   
      Alperes: Európai Parlament
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az Európai Parlament 2017. március 2-i, a Marine Le Pen mentelmi jogának felfüggesztéséről szóló 2016/2295 (IMM) határozatot;
            
         
               —
            
            
               kötelezze az Európai Parlamentet arra, hogy fizessen meg Marine Le Pennek 35 000 eurót nem vagyoni kártérítés címén;
            
         
               —
            
            
               kötelezze az Európai Parlamentet arra, hogy fizessen meg Marine Le Pennek 5 000 eurót a megtérítendő költségei megtérítése címén;
            
         
               —
            
            
               kötelezze az Európai Parlamentet az eljárás összes költségének megtérítésre.
            
         
      Jogalapok és fontosabb érvek
   
   Keresete alátámasztása érdekében a felperes négy jogalapra hivatkozik.
   
               1.
            
            
               Az első jogalap az Európai Unió kiváltságairól és mentességeiről szóló (7.) jegyzőkönyv (a továbbiakban: jegyzőkönyv) 8. cikkének megsértésére vonatkozik. E jogalap négy részre oszlik.
               
                           —
                        
                        
                           Az első rész a jegyzőkönyv 8. cikkében előírt mentesség terjedelmére vonatkozik.
                        
                     
                           —
                        
                        
                           A második rész a jegyzőkönyv 8. cikkében előírt mentesség tárgyára vonatkozik.
                        
                     
                           —
                        
                        
                           A harmadik rész a jegyzőkönyv 8. cikkében előírt mentesség Parlament általi hagyományos védelmére vonatkozik.
                        
                     
                           —
                        
                        
                           A negyedik rész a Marine Le Pen számára a jegyzőkönyv 8. cikkében biztosított mentesség megsértésére vonatkozik.
                        
                     
         
               2.
            
            
               A második jogalap a jegyzőkönyv 9. cikkének megsértésére vonatkozik. E jogalap három részre oszlik.
               
                           —
                        
                        
                           Az első rész a jegyzőkönyv 9. cikkének tárgyára vonatkozik.
                        
                     
                           —
                        
                        
                           A második rész az Európai Parlament által Marine Le Pen mentességének felfüggesztése tekintetében elkövetett jogban való tévedésre vonatkozik.
                        
                     
                           —
                        
                        
                           A harmadik jogalap arra vonatkozik, hogy a mentesség felfüggesztéséről szóló határozat ellentétes Marine Le Pen és az intézmény függetlenségével.
                        
                     
         
               3.
            
            
               A harmadik jogalap az egyenlő bánásmód elvének és a megfelelő ügyintézés elvének megsértésére vonatkozik. E jogalap két részre oszlik.
               
                           —
                        
                        
                           Az első rész a Marine Le Pennel szembeni eltérő bánásmódra vonatkozik, a vele összehasonlítható helyzetben lévőkhöz képest, valamint az egyenlő bánásmód elvének megsértésére.
                        
                     
                           —
                        
                        
                           A második rész arra vonatkozik, hogy a megtámadott határozat a fumus persecutionis nyilvánvaló esete és sérti a megfelelő ügyintézés elvét.
                        
                     
         
               4.
            
            
               A negyedik jogalap a védelemhez való jog megsértésére vonatkozik.